E 1788 e savas ar roue gall Loeiz XVI un embann a denne digant Breujoù Breizh ar galloud politikel hag ar galloud barn. Setu ez eas Ar Roueri ha 12 noblañs all da Versailhez da zifenn gwirioù Breujoù Breizh. Ar roue a nac’has o gwelout ha kaset e voent da doull-bac’h ar Bastille e-pad ur miz. D’ar 4 a viz Eost 1788 e voe lakaet an embann da dalvezout gant ar roue. Neuze e tistroas Ar roueri da Vreizh ha gant ar c’hont Ranconnet de Noyan e krouas e 1791 an Association bretonne evit adsevel Breizh en he gwirioù.